Vejdirektoratet forventer kø ved tunellen, når der i weekenden lukkes for trafik i det ene motorvejsspor.

Mellem fredag den 5. oktober kl. 19.00, og mandag den 8. oktober kl. 05,00 spærres E45 i den sydgående retning mellem frakørsel  21, Nørresundby N, og frakørsel 23, Aalborg N, da der skal laves belægningsarbejde på strækningen. Trafikken i sydgående retning vil blive ledt over til det nordgående spor - også gennem Limfjordstunnelen, og der vil være en hastighedsbegrænsning på 50 km/t på strækningen. I weekenden lukkes desuden tilkørselsrampen fra Nørresundby C. Der må forventes kødannelser og forlænget rejsetid.